আই-প্যাকের দফতর ও কর্ণধারের বাড়িতে ইডির হানা, প্রতিবাদে কল্যাণীতে রাস্তায় তৃণমূল

নদিয়া: সল্টলেকে (Saltlake) আই-প্যাকের (I-Pac) দফতর এবং সংস্থার কর্ণধারের বাড়িতে আচমকা ইডির (ED) হানার প্রতিবাদে নদিয়ার (Nadia) কল্যাণীতে (Kalyani) রাস্তায় নামল তৃণমূল কংগ্রেস (TMC)। বুধবার কল্যাণী বিদ্যাসাগর মঞ্চের উল্টোদিকে প্রতিবাদ মিছিল করেন কল্যাণী শহরের তৃণমূল নেতারা।

দলীয় পতাকা হাতে নিয়ে ইডি ও বিজেপির বিরুদ্ধে স্লোগান তোলা হয় মিছিলে। শাসক দলের অভিযোগ, কেন্দ্রীয় তদন্তকারী সংস্থাকে রাজনৈতিক উদ্দেশ্যে ব্যবহার করা হচ্ছে। এই ঘটনার প্রতিবাদেই রাজ্যজুড়ে কর্মসূচির ডাক দেওয়া হয়েছে বলে তৃণমূল সূত্রে জানা গিয়েছে।

আরও পড়ুন: শালতোড়ায় অভিষেকের সভা ঘিরে প্রস্তুতি তুঙ্গে!

দলীয় সূত্রে দাবি, মুখ্যমন্ত্রী মমতা বন্দ্যোপাধ্যায়ের নির্দেশেই সারা রাজ্যে এই প্রতিবাদ কর্মসূচি চলছে। তারই অঙ্গ হিসেবে কল্যাণীতেও প্রতিবাদ মিছিল সংগঠিত করা হয়।

উল্লেখ্য, আই-প্যাকের দফতর ও কর্ণধারের বাড়িতে ইডির তল্লাশি ঘিরে রাজ্য রাজনীতিতে ইতিমধ্যেই উত্তেজনা ছড়িয়েছে। সেই আবহেই কল্যাণীতে শাসক দলের এই প্রতিবাদ কর্মসূচি রাজনৈতিক মহলে নতুন করে আলোচনার জন্ম দিয়েছে।